Diari Oficial de la Generalitat Valenciana


Sumari del DOGV 5029, del 16-06-2005 (2005/6708)

Notificació de laude a l'empresa Enrique García Navarro, expedient número V-110/2004.
-------------------------------------------------------------------------------------

### Dades del document

Número de DOGV
:   5029

Data del DOGV
:   16-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/6708


Organisme emissor
:   Conselleria d'Infraestructures i Transport

Tipus de document
:   Anunci

Notificació de laude a l'empresa Enrique García Navarro, expedient número V-110/2004. [2005/X6708]
  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Enrique García Navarro, que s'ha dictat laude en l'expedient referenciat i ja que no és possible la notificació per desconegut, parador ignorat o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:
  
?Laude
  
Tribunal
  
President: Ramón Escrig Moreno.
  
Vocals: Aurora Costa Vicente, Angel Grande Ballesteros, que justifica la seua absència.
  
Secretària vocal suplent: Amparo Peris Catalá.
  
Parts:
  
Reclamant: Gómez Logística Integral, SA, representada per Luis Miguel López Galve.
  
Reclamat: Enrique García Navarro que no compareix en l'acte de vista.
  
València, 28 d'abril de 2005, a les 11.40 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-110/2004, i es procedix a la realització de la vista oral respecte de la reclamació següent: reclamació impagament de ports.
  
Iniciada la vista oral pel president es procedix a comprovar la identitat de la part compareixent i la qualitat amb què intervé.
  
La citació a esta vista a la mercantil reclamada ha sigut realitzada, en primer lloc, per mitjà de la policia local de Torrent (València), i ha resultat infructuosa, la notificació ha sigut exposada en el tauler d'anuncis de l'Ajuntament, aspecte certificat pel secretari general accidental d'este, des del 21 de març al 7 d'abril de 2005 ambdós inclusivament. La citació ha sigut realitzada a través de l'Ajuntament de Torrent (València), per ser este l'últim domicili social conegut.
  
Deixa basada la seua reclamació en els següents
  
Antecedents de fet
  
Primer. Com a conseqüència de les relacions comercials existents entre les parts es van realitzar diversos transports tal com queden ressenyats en la factura adjunta a la reclamació que consta en l'expedient.
  
La reclamació del deute ha sigut reiteradament realitzada sense que fins al moment haja sigut feta efectiva motiu pel qual s'interposa esta reclamació.
  
Acaba sol·licitant que amb el reconeixement previ del seu dret es condemne la reclamada al pagament dels ports realitzats i l'import dels quals ascendix a la suma de 417,59 euros.
  
S'apliquen els següents
  
Fonaments jurídics
  
I. La competència territorial de la Junta, de la qual no s'al·lega res, ve determinada en els articles 6 i 7.2 del Reglament de la LOTT (RD 1.211/90).
  
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 3.005,06 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.- No consta en l'expedient que s'haja fet cap manifestació en el sentit preceptuat.
  
III. Dels fets relatats i la documentació aportada es deduïx que efectivament el transport de les mercaderies que es referencien en la demanda va ser realitzat a bon fi, la qual cosa reconeix un dret de cobrament de la present reclamació a favor de la reclamant, fet que d'altra banda no ha sigut contravingut per la reclamada. L'Orde de 25 d'abril de 1997, del Ministeri de Foment, per la qual s'establixen les condicions generals de contractació dels transports de mercaderies per carretera, regula en l'annex B (respecte dels contractes de transport de càrrega fraccionada) l'obligació del pagament del preu del transport, la seua exigibilitat i modalitats, condicions, d'altra banda, de conformitat amb l'article 374 del Codi de Comerç i concordants. D'acord amb les condicions anteriors, atés que ha quedat acreditada la prestació dels servicis de transport de la present controvèrsia, i d'acord amb l'article 217.3 de la Llei 1/2000, de 7 de gener, d'Enjudiciament Civil, ja que no s'ha acreditat per la part reclamada l'abonament del que es deu, procedix estimar la reclamació plantejada per la representació de l'entitat demandant.
  
IV. Donada l'absència del vocal representant d'empreses carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1.211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que ?la inassistència de qualsevol dels membres de la Junta, a excepció del president, no impedirà que es dicte el laude?.
  
V. De les manifestacions realitzades en vista per la reclamant i de les proves documentals aportades, s'establix la certesa de l'execució del transport tal com ha quedat exposat.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:
  
Estimar la demanda interposada per Gómez Logística Integral, SA, representada per Luis Miguel López Galvé contra Enrique García Navarro, ja que dels fets relatats, documents probatoris i declaracions efectuades s'establix que, realitzats els distints transports han de ser abonats per la totalitat de l'import reclamat.
  
Per tot això Enrique García Navarro haurà d'abonar a Gómez Logística Integral, SA, la quantitat total de quatre-cents dèsset euros amb cinquanta-nou cèntims (417,59 euros).
  
Este laude serà executiu si no es complix, en el termini de vint dies comptadors a partir de l'endemà de la recepció d'este.
  
Contra esta resolució, es pot interposar únicament recurs d'anul·lació davant l'Audiència Provincial, que haurà de presentar-se en els deu dies següents a la notificació del laude, o d'aclariment, en els cinc dies següents a la seua notificació.
  
Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes?.
  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.